OzLabs/hebrew-wiki-articles huggingface dataset:
Live in London (אלבום)

Live in London (בעברית: חי בלונדון) הוא אלבום הופעה של הזמר והמשורר הקנדי לאונרד כהן שיצא לאור ב-31 במרץ 2009.

אלבום הופעה זה הוא אלבום ההופעה המלא הראשון של כהן שיצא לאור, כמו גם ה-DVD הראשון שלו. האלבום הוקלט ב-17 ביולי 2008 בהיכל הספורט O2 ארנה שבלונדון. האלבום זכה להצלחה עולמית רבה, ונמכר בישראל בכ-60,000 עותקים, ואף היה ל-DVD המוזיקלי הנמכר בכל הזמנים בישראל.

== רשימת השמעה ==
=== דיסק 1 ===

=== דיסק 2 ===

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי לאונרד כהן
קטגוריה:אלבומי הופעה באנגלית
קטגוריה:אלבומי חברת קולומביה רקורדס
רב שינוי

רב שינוי גאון היה גאון פומבדיתא שבבבל וראש הישיבה קרוב לאמצע תקופת הגאונים, בשנת ד'תקמ"ב (781) בערך. מישיבת פומבדיתא שבראשותו ומישיבת סורא יצאו תשובות לכל קהילה יהודית בתחומי שלטון האימפריה המוסלמית, תשובות לשאלות שהופנו על ידיהם לגאוני בבל. רב שינוי היה מחכמי ישיבת פומבדיתא ומונה לגאון וראש הישיבה לאחר פטירת רב רבא גאון בר רב דודאי. לפי עדות רב שרירא גאון, לא האריך רב שינוי בתפקידו ונפטר זמן לא רב לאחר מכן.

== רקע ==
ישיבת פומבדיתא הוקמה בדור השני של תקופת האמוראים בידי רב יהודה, סביב שנת ד'י"ד (253). מאז הקמתה הייתה לישיבה השפעה רבה על יהדות בבל, ועם הידלדלות המרכז היהודי בארץ ישראל - על היהדות בכלל. בתקופת הגאונים הייתה הישיבה דומיננטית ורצף הלימוד בה לא הפסיק. הגאונים לימדו והפיצו את התלמוד הבבלי ואת ההלכה העולה ממנו לתלמידיהם בישיבות בבל, וגם לקהילות יהודיות מחוץ לבבל. מישיבת פומבדיתא ומישיבת סורא יצאו תשובות לכל קהילה יהודית בתחומי שלטון האימפריה המוסלמית, כמענה לשאלות שהופנו על ידי הקהילות לגאוני בבל. השאלות עסקו בכל תחומי היהדות, והאיגרות בין הישיבות לבין הקהילות שמרו על קשר בין הקהילות לבין המרכז התורני הגדול שבבבל.

==ראש הישיבה==
רב שינוי היה מחכמי ישיבת פומבדיתא ומונה לגאון וראש הישיבה לאחר פטירת רב רבא גאון בר רב דודאי. לפי אחת הדעות, קודם מינויו לגאון עמד רב שינוי בראש ישיבה מקומית קטנה, ורק מאוחר יותר הצטרף לחכמי ישיבת פומבדיתא.

לפי עדות רב שרירא גאון באיגרתו, תקופתו של רב שינוי כגאון לא הייתה ארוכה:

במקביל לרב שינוי, עמד רב ביבוי גאון בראש ישיבת סורא.

בספר "ספר הקבלה" להראב"ד לא הוזכר שמו של רב שינוי ברשימת הגאונים.

== תלמידו ==
מתלמידיו של רב שינוי התפרסם רב יוסף גאון בר רב אבא, שהיה ידוע בחסידותו ומסופר עליו שזכה לגילוי אליהו. רב שינוי גאון התפעל ממסירות הנפש שלו על הלימוד וברך אותו שיזכה לגדול ולהגיע להנהגת הדור. כך סיפר רב שרירא גאון:

אחרי רב שינוי, שנפטר זמן לא רב אחרי מינויו, מונה לגאון פומבדיתא רב חנינאי כהנא גאון בר רב אברהם גאון, בשנת ד'תקמ"ב (772).

==הערות שוליים==

קטגוריה:גאוני פומבדיתא
חנן המצרי

חנן המצרי היה שמם של שני תנאים.

== חנן המצרי הראשון ==
חנן המצרי הראשון כיהן בתפקיד דיין בבית הדין בירושלים בתקופת בית המקדש, הוא התמחה בעיקר בדיני גזירות על הגזלות () יחד עם אדמון בן גדאי וחנן בן אבישלום, כשחשיבותו נתונה בין שניהם.

== חנן המצרי השני ==
תנא נוסף הנושא שם זה היה מהמאה ה-2 בן הדור השלישי לתנאים שהתגורר תחילה באלכסנדריה ומאוחר יותר עבר ליהודה והיה פעיל בקרב חכמי יבנה. היה תלמידו של רבי עקיבא ומצוטט כ'דנין לפני חכמים', לצד בן עזאי, בן זומא וחנניה בן חכינאי (). רק הלכה אחת מוזכרת בשמו, המובאת מספר פעמים בתלמוד בבלי ונוגעת לעבודת המקדש ביום כיפור, היא אומרת כי כלומר אין דין דחייה בשעירי יום כיפור, וגם כשמת השעיר המשתלח קונים אחר בשוק, ועדין אפשר להשתמש בדם השעיר השני. הוא היה פעיל כמה דורות לאחר חנן המצרי הראשון.

==הערות שוליים==

קטגוריה:הדור הראשון לתנאים
קטגוריה:הדור השלישי לתנאים
קטגוריה:דיינים ארץ-ישראלים
קטגוריה:תלמידי רבי עקיבא
גשם של פלאפל

גשם של פלאפל (באנגלית: Cloudy with a Chance of Meatballs, תרגום מילולי: מעונן עם סיכוי לכדורי בשר) הוא סרט אנימציה ממוחשבת שיצא בשנת 2009. הסרט מבוסס על ספר בעל שם זהה.

== עלילה ==
הסרט מספר על בחור בשם פלינט לוקווד שכבר מגיל צעיר רוצה להמציא המצאה שתשנה את פני היקום אך נכשל בכל ניסיון. אמו נפטרה כשהוא היה בן 10 ואביו טים עוסק במכירת סרדינים, הייצוא העיקרי של האי הקטן שמורת הבולע. יום אחד פלינט ממציא מכונה שממירה מים לאוכל, ששמה FLDSMDFR. פלינט מנסה להפעיל אותה בטקס מיוחד בו משתתפת כל העיירה ונחנך פארק הסרדינים אך נכשל, והורס למגישת התחזית המתלמדת סאם ספארקס שמשדרת את הטקס ובאה מניו יורק כטובה לראש העיר. בעקבות תקלה המכונה עפה לשמיים ונשארת שם, ופועלת על ידי זה שהיא שואבת מים מהעננים. אוכל מתחיל ליפול מהשמיים ותושבי העיירה מאושרים ומתחילים לבקש יותר, דבר שגורם למכונה להיות מסוכנת יותר ויותר, ונגרמת השמנת יתר לאנשים וכולל לראש העיר שדורש מפלינט עוד אוכל וכך גורם למכונה להוציא אוכל יותר ויותר גדול, מה שמפחיד את פלינט, שחושש מההרס של המכונה. כשפלינט נסה לעצור את המכונה בגלל כל הבעיות, ראש העיר זורק צנונית על המכונה, וכך גורם לביטול העצירה. בעקבות הקרינה מהמכונה האוכל גדל לממדים מפלצתיים ומתקיף את העיירה. יחד עם חברתו החזאית סאם וקוף המחמד שלו סטיב, הם עפים אל הכוכב שמפיל את האוכל ופלינט משמיד את הכוכב באמצעות ספריי נעליים מיוחד שהמציא, מציל את העולם וזוכה באהדת כל אזרחי העיר.

==קישורים חיצוניים==

* 

* 
* 

==הערות שוליים==
בשנת 2013 יצא סרט ההמשך בשם "גשם של פלאפל 2".

קטגוריה:סרטי 2009
קטגוריה:סרטי אנימציה ממוחשבת
קטגוריה:סרטי קולומביה
קטגוריה:סרטים אמריקאיים מבוססי ספרים
קטגוריה:סרטי מדע בדיוני ופנטזיה
קטגוריה:סרטי קומדיה מדע בדיוני משנות ה-2000
קטגוריה:סרטי סוני הנפשה: סרטים
קטגוריה:סרטי אנימציה של סרטי קולומביה
קטגוריה:מחוננות בקולנוע
קטגוריה:פלאפל בתרבות
רוטגר האוור

רוטגר אולסן האוור (בהולנדית: Rutger Oelsen Hauer, נהגה "רוטחר"; 23 בינואר 1944 – 19 ביולי 2019) היה שחקן קולנוע הולנדי זוכה פרס גלובוס הזהב לשנת 1987 על הופעתו בסרט "הבריחה מסוביבור". התפרסם ככוכב קולנוע בזכות הופעותיו בסרטים "בלייד ראנר", "עיר החטאים" ו"הטרמפיסט".

== ביוגרפיה ==
האוור נולד בעיירה ברוקלן שבהולנד לזוג מורי דרמה ארנד וטנוקה האוור. גדל באמסטרדם והתפרנס כחשמלאי וממכירת שטיחים בזמן שלקח שיעורי משחק. שירת למשך תקופה קצרה בחיל הים ההולנדי.

== קריירת משחק ==
החל את דרכו בסדרה של פול ורהובן "פלוריס" שזכתה לפופולריות רבה בהולנד.
ורהובן שגילה עניין רב בהאוור אימץ אותו ככוכב גם בסרטיו ההולנדים המוערכים "תשוקה אובססיבית" בתור הפסל אריק וונק, "חייל באורנג'" בתור הסטודנט אריק לנסהוף המורד בכיבוש הנאצי ו"קייטי טיפל".

ב-1981 התפרסם לראשונה בתפקיד הוליוודי לצידו של סילבסטר סטאלון בסרט הפעולה "מרדף אל תוך הלילה".

ב-1982 הופיע האוור ביצירתו הבדיונית של רידלי סקוט "בלייד ראנר" בתפקיד הנבל רוי באטי, מנהיג הרפליקנטים המורדים. התפקיד הפך אותו לשחקן מפורסם והעניק לו פריצת דרך בקריירת המשחק שלו.

ב-1983 שיחק במותחן הריגול העל חושי "תעלומת אומגה".

זכה להצלחה גדולה באמצע שנות ה-80 כאשר כיכב כשחקן הראשי בפנטזיית ההרפתקאות "ליידי נץ" בתפקיד קפטן אטיין נאבר ב-"רומן הדמים" בתפקיד שכיר החרב מרטין ובמותחן הפעולה "הטרמפיסט" בתפקיד הטרמפיסט הרצחני ג'ון ריידר.

בשנת 1987 זכה האוור בפרס גלובוס הזהב על הופעתו בתפקיד אלכסנדר פצ'רסקי מנהיג מרד מחנה ההשמדה סוביבור בדרמת השואה "הבריחה מסוביבור".

ב-1991 שיחק בהפקתו הראשונה בקריירה של קוונטין טרנטינו "אחרי חצות" ובהפקת ערוץ HBO "ממולכד לנצח", בתפקיד גנב היהלומים פרנק וורן.

ב-1992 השתתף בקומדיית האימה "באפי ציידת הערפדים".

ב-1994 היה האוור מועמד לפרס גלובוס הזהב על תפקידו בתור חוקר המשטרה הנאצי זאווייר מארץ' בסרט הטלוויזיה "בעקבות הסוד האפל".

ב-1999 שיחק במיני סדרת הפנטזיה "מרלין" בתור המלך וארטיגרן.

ובשנת 2000 במיני סדרת הפנטזיה הקומית המצליחה "הממלכה העשירית" בתפקיד האנסטמן.

ב-2005 הופיע האוור במותחן הפשע "עיר החטאים" בעלילה השלישית "הפרידה הקשה", בתור פטריק הנרי רוארק, ובסרט גיבורי העל "באטמן מתחיל", בתפקיד ויליאם ארל, מנכ"ל "חברת ויין" לאחר מות הוריו של ברוס ויין.

ב-2007 שיחק בסרט הכדורגל "גול! 2" בתפקיד מאמן קבוצת הפאר "ריאל מדריד", רודי ואן דר מרוו.

ב-2011 שיחק בתפקיד הראשי בסרט הפעולה "הומלס עם שוטגאן" ובתפקיד משנה במותחן האימה "הפולחן".

== חיים אישיים ==
רוטגר האוור שנת 2010
להאוור ילד אחד מגרושתו היידי מרץ וילד אחד מאשתו השנייה איינקה טן קאטה.

נפטר לאחר מחלה ב-19 יולי 2019, בגיל 75.

== פילמוגרפיה ==

=== טלוויזיה ===
*פלוריס (1969)
*מרלין (1998)
*הממלכה העשירית (2000)
*צל הרשע (2004)
*יוחנן פאולוס השני (2005)
*להתחיל מחדש (2007) - סרט טלוויזיה
*בניחוש חוקר (2009–2011)
*Flight of the Storks (2013)
*דם אמיתי (2014–2013)
*מאטה הארי (2017)
*Channel Zero (2018)

==קישורים חיצוניים==

* 

* 

קטגוריה:שחקני קולנוע וטלוויזיה הולנדים
קטגוריה:זוכי פרס גלובוס הזהב: טלוויזיה: שחקן משנה
קטגוריה:הולנדים שנולדו ב-1944
קטגוריה:הולנדים שנפטרו ב-2019
קטגוריה:זוכי פרס עגל הזהב
עמוד חשמל

עמוד חשמל ב[[אנגליה]]
עמוד חשמל ([[מיאנמר)]]

עמוד חשמל הוא עמוד המחזיק תילים המשמשים להולכת זרם חשמלי. לעיתים נעשה שימוש בעמודי חשמל למטרות נוספות, כגון התקנת שנאים, קבלים, אמצעי מיתוג, פנסי רחוב, אנטנות סלולריות ועוד.

לעמודי החשמל מספר תפקידים בנשיאת התיילים:
#נשיאת תיילים להעברת חשמל
#הרחקת התיילים מהאדמה.
#הרחקת התיילים זה מזה.

מבנה העמוד מותנה במשקל תיילים שהותקנו עליו ומתח השמל שמועבר.

ישנם סוגים שונים של עמודי חשמל, בהתאם לשימוש שנועד להם. עמוד חשמל הגבוה בעולם (370 מטרים) נמצא בסין.

=== עמודי עץ ===
עמוד חשמל ממתכת בתל אביב
ברחבי העולם עמודי חשמל מעץ הם הנפוצים ביותר. לעץ מספר יתרונות: זהו חומר גלם זול, ובעל בידוד טבעי. הצבת עמודי עץ היא פשוטה ונעשית על ידי נעיצתם בקרקע: עמוד נמוך שאורכו 10 מטר יהיה נעוץ בקרקע כמטר וחצי מאורכו. לעמודי עץ על פי רוב מבנה פשוט דמוי חרוט קטום.

החיסרון של עמודי עץ הוא שהם מוגבלים מאוד בגובהם - עמודי עץ אינם יציבים ופגיעות מכניות ואף רוח חזקה מאוד עלולים להפילם. בנוסף, עמודי עץ מתכופפים כאשר הם נתונים ללחץ ממושך, גם אם לא מדובר בלחץ שמפיל או שובר אותם. ככל שהעמוד גבוה יותר יציבותו קטנה יותר. יש מקומות בהם נעשה שימוש בעץ למבנה עמודים גבוהים יותר, על ידי שילוב של מספר עמודי עץ היוצר מבנה יציב יותר.
העץ המשמש לעמודים עובר טיפול משמר למניעת טחב, פטריות ופגיעת חרקים.

=== עמודי בטון ===
עמודי בטון עשויים מבטון מזוין וצורתם חרוט קטום, מרובעת או מלבנית. יציקתם של עמודי בטון היא תעשייתית - כלומר העמודים מיוצרים במפעל ומובלים לאתר הצבתם בשלמותם. בדומה לעמודי העץ הם מוצבים על ידי נעיצתם באדמה, וכן נחשבים למבודד טוב. יתרונם של עמודי בטון הוא בחוזקם העולה על זה של עמודי עץ, חוזק המביא לעמידות גבוהה יותר בפני לחצי מתיחה וסיבוב.

=== עמודי מתכת ===
עמודי מתכת נבנים לרוב ממסבכים בחתך מלבני (בעמודים קטנים) או מרובע (בעמודים גדולים או שנועדו לנשיאת מיכשור רב) יש גם עמודי מתכת גבוהים במיוחד הבנויים ממצולע רב צלעות. מבנה המתכת מאפשר בניית עמודים בגבהים שונים, גבהים העולים בהרבה על הניתנים להשגה בעמודי עץ ובטון. בשל כך קווי מתח העולים על 33 קילו-וולט מותקנים תמיד על עמודי מתכת, המאפשרים את הגובה הנדרש להרחקתם מהקרקע.
עמודי מתכת מותקנים תמיד על בסיסי בטון. עמוד מתכת קטן יותקן על גבי בסיס בודד, ובעמודי מתח עליון הבנויים בחתך מרובע יהיה בסיס נפרד לכל אחת מרגלי העמוד.
מכיוון שמתכת מוליכה טובה, נדרש בעמודי מתכת ציוד בידוד מיוחד על מנת להרחיק את התיילים מגוף העמוד.

== עמודי החשמל בישראל ==
על אף שברחבי העולם מקובל להתקין תשתיות של שירותים שונים (כגון חשמל, טלפון וטלוויזיה בכבלים) על אותם העמודים, כאשר כל מערכת מותקנת בגובה שונה, בישראל לא איפשרה חברת החשמל התקנת תשתיות אחרות למעט תאורת רחובות. עם זאת, בראשית המאה ה-21 החלה חברת החשמל להשתמש בעמודי חשמל להעברת סיבים אופטיים, כחלק מכניסתה לשוק התקשורת בישראל.

בארכיון חברת החשמל לישראל נמצאו תמונות המעידות על העמודים הראשונים שהוקמו בשנות ה-20 של המאה ה-20 על ידי עובדי חברת החשמל עם הקמת תחנות הכוח הראשונות שהופעלו בתל אביב בשנת 1923 ובחיפה ובטבריה בשנת 1925.

==ראו גם==
*משק החשמל בישראל
*עמודי מסינה

==קישורים חיצוניים==

קטגוריה:אספקת חשמל
קטגוריה:ריהוט רחוב
חשמל
גזייה

גזייה
גזִייה היא כלי לחימום באמצעות גז בישול.

הגזייה משמשת לצורך בישול שדה בטיולים ובמחנאות.

את הגזייה ניתן להדליק באמצעות גפרורים או מצית. על הלהבה שלה ניתן להניח מחבת או סיר קטנים בהם ניתן לבשל מזון.

בלון הגז הוא חלק הניתן להפרדה לצורך החלפה או מילוי מחדש של המכל.

==קישורים חיצוניים==

קטגוריה:אמצעי חימום והכנת מזון
קטגוריה:מבערים
קטגוריה:שדאות
קטגוריה:ציוד מחנאות
שמעון התימני

שמעון התֵּימָנִי (או שמעון התִּימְנִי; פעל במאה ה-2) היה תנא בן הדור השלישי, ככל הנראה ממוצא תימני או מהעיר תמנה, והיה פעיל ביהודה.

==קורות חייו==
שמעון התימני היה אחד משלושת החכמים בשם "שמעון", לפני מרד בר כוכבא, כאשר שני האחרים היו שמעון בן עזאי ושמעון בן זומא. היה תלמידם של רבי יהושע בן חנניה, רבי עקיבא ורבי טרפון. היה מקיים מפגש לימוד יומי עם רבי יהודה בן בבא. תורתו המובאת במשנה ובברייתא מתייחסת בדרך כלל לענייני הלכה, ורק חלק קטן ממנה בעל אופי אגדי. נודע ביכולתו לפתור סוגיות מורכבות והיה לאחד החכמים החשובים ביותר בסנהדרין ביבנה ובין המעטים שהיו בקיאים בשבעים שפות. ככל הנראה מת בגיל צעיר בטרם הוסמך לרבנות ולפיכך מעולם לא כונה "רבי".

==מתורתו==
שמעון התימני נזכר פעמים אחדות במשנה ובתוספתא.

מחלוקת מפורסמת במשנה בה נחלק שמעון התימני, שהלכה נפסקה כמותו, היא בעניין ממזר. גדולי התנאים נחלקו מהם איסורי העריות שהילד שנולד מהם נחשב ממזר. לדעת רבי עקיבא הילד ממזר בכל איסור ערווה שהוא בלא תעשה. לדעת רבי יהושע בן חנניה רק באיסורים שעונשם מיתת בית דין חל דין זה. שמעון התימני בדעת אמצע, ולדעתו כלולים בדין ממזר איסורי ערווה שעונשם כרת, וההלכה נפסקה כמותו כבר במשנה.

הלכה נוספת משמו שהובאה במשנה היא לגבי התרעה בשופרות על סכנה, שלפי שמעון התימני יש להתריע על מגפה גם בשבת.

==מחלוקת על מוצאו==
ישנה מחלוקת בנוגע למוצאו בשל אפשרויות הניקוד המילה של כינויו - התימני, האם יש לנקד התֵּימָנִי, כלומר מתימן, או התִּימְנִי שככונתו מתמנה שבחבל ארץ יהודה בארץ ישראל. 

לפי היעב"ץ נראה שהיה זה חכם מתימן. ד"ר משה גברא כותב כי יש סמך לדברי היעב"ץ, כי אם הוא היה בן העיר תמנה, היה נקרא שמעון איש תמנה כמו שאר החכמים שנתכנו על שם עירם, כגון אנטיגנוס איש סוכו שבא מהעיר סוכו, יוסי בן יועזר איש צרידה שבא מהעיר צרידה, יוסף בן יוחנן איש ירושלים שבא מהעיר ירושלים. לעומתם, כל החכמים שבאו מחבל ארץ ולא מעיר ספציפית כונו כמו שמעון התימני, לדוגמה, נחום המדי בא מארץ מדי, הלל הבבלי בא מארץ בבל, רבי יוסי הגלילי בא מחבל ארץ הגליל, ניתאי הארבלי בא מחבל ארץ הארבל. 

לעומת זאת, בפירוש רש"י לתלמוד, נכתב ש"מתמנה היה". הסוברים שמתמנה היה, מסתמכים על כך שתימן המודרנית אינה אותו חבל ארץ שנקרא בלשון חכמים "תימן", ומסתמכים על כך שבכתב יד קאופמן של המשנה במסכת תענית הניקוד הוא הַתִּמְנִי, מה שמתאים גם לנוסחים הגורסים "התבני", שכן העיר תבנה היא תמנה המקראית.

==קישורים חיצוניים==

==הערות שוליים==

קטגוריה:תלמידי רבי עקיבא
קטגוריה:הדור השלישי לתנאים
קטגוריה:תלמידי רבי יהושע
הסחוס הקיתוני

הסחוס הקיתוני (TA: Cartilago arytenoidea. מיוונית: arytaina, בעל צורה של תרווד) הוא אחד משני סחוסים קטנים בצורת פירמידה משולשת הנמצאים בגרון. אל הסחוסים הקיתוניים מחובר צד אחד של רצועות הקול, עליהן מושתתים מיתרי הקול.

==חלקי הסחוס הקיתוני==
הקודקוד העליון של הסחוס הקיתוני בצורת הפירמידה הוא החוד (Apex cartilaginis arytenoideae), הקצה הקדמי הוא זיז הקול (Processus vocalis cartilaginis arytendideae) והקצה הצידי הוא הזיז השרירי (Processus muscularis artilaginis arytenoideae). לפירמידה יש 3 פאות: פאה תיכונה, פאה אחורית, ופאה קדמית-צידית.

==מפרקי הסחוס הקיתוני, תנועתו ומיקומו בגרון==
הסחוסים הקיתוניים ממוקמים על הסחוס הטבעתי, אליו הם מחוברים במפרק סינוביאלי דמוי אוכף אשר נקרא מפרק הסחוס הטבעתי קיתוני (Articulatio cricoarytenoidea). מפרק זה מאפשר את תנועת הסחוסים הקיתוניים על פני השוליים העליונים של הסחוס הטבעתי בשלושה מישורים: החלקה זה לעבר זה וזה מזה (תנועה תיכונית ותנועה צידית), החלקה פנימה והחוצה (תנועה אחורית ותנועה קדמית) וסיבוב פנימי וחצוני. תנועתם מזיזה את מיתרי הקול המחוברים אל זיז הקול של הסחוסים האלו באמצעות רצועות הקול.

רצועות הקול מתחברות בצידן השני אל סחוס התריס (Thyroid cartilage). הסחוסים הקיתוניים נמצאים בחלל שבתוך סחוס התריס, שכאמור, נמצא מעל הסחוס הטבעתי.

==שרירים המחוברים לסחוסים הקיתוניים==
השריר הקיתוני (musculus arytaenoideus) אשר מחולק לשלושה חלקים: שני שרירי הקיתון המלוכסנים (Musculus arytenoideus obliquus) ושריר הקיתון הרוחבי (Musculus arytenoideus transversus). כאשר שריר זה מתכווץ, הוא מושך את שני הסחוסים הקיתוניים זה אחד אל השני (החלקה תיכונה), דבר אשר גורם לסגירת המתירים הארי-אפיגלוטים, המקשרים בין הסחוסים הקיתוניים לבין מכסה הגרון, ובכך גורמים לסגירת פתח הגרון.

שריר הקיתון המלוכסן מחבר את הפאה האחורית של הסחוסים הקיתוניים, זה אל זה, בצורה אלכסונית, ושריר הקיתון הרוחבי מחבר את הפאות הללו בצורה אופקית. גם שריר הקיתון וכסוי הגרון (musculus aryepiglotticus) עוזר לפעולה זו. שריר זה מתחבר גם הוא לחלק האחורי של הסחוסים ואל סחוס מכסה הגרון. בנוסף קיימים שרירים המתחברים לסחוס הקיתוני, בעיקר לזיז השרירי, אשר מזיזים את הסחוסים הקיתוניים לשם הזזת מיתרי הקול במישור האופקי:
*השריר האחורי של הסחוס הטבעתי והקיתוני (Musculus cricoaryteoideus posterior). כיווצו גורם לסחוסים לבצע סיבוב חיצוני, אשר גורם להרחקת מיתרי הקול אחד מהשני. שריר זה מתכווץ בעת שאיפה מאומצת.
*השריר הצידי של הסחוס הטבעתי והקיתוני (Musculus cricoarytenoideus lateralis). גורם לסיבוב פנימי של הסחוסים הקיתוניים. יוצא מן הצד הצידי של הלוחית הנמצאת באחורי הסחוס הטבעתי, ומתחבר לזיז השרירי של הסחוסים הקיתוניים.
*שריר סחוס התריס והקיתון (Musculus thyroarytenoideus). שריר זה גורם לסיבוב פנימי ולהחלקה תיכונה של הסחוסים הקיתוניים, ובכך מצר את הפתח שבין מיתרי הקול, או מרפה את מיתרי הקול. תחילתו בחלק הפנימי של סחוס התריס ואחיזתו בפאה הקדמית-צידית של הסחוס הקיתוני.
*שריר הסחוס הטבעתי והתריס (Musculus cricothyroideus). שריר זה יוצא מהצד הקדמי של קשת הסחוס הטבעתי, ונאחז בצד הקדמי של סחוס התריס. למרות ששריר זה איננו מחובר לסחוסים הקיתוניים, הוא מותח את מיתרי הקול, בכך שמרחיק את סחוס התריס מזיז הקול שבסחוסים הקיתוניים (שכאמור, בין סחוסים אלו עוברים מיתרי הקול), ובכך מותח את מיתרי הקול.

==קישורים חיצוניים==

קטגוריה:ראש-צוואר
קטגוריה:מערכת הנשימה
מזוודה

מזוודה ישנה ליד [[ספסל]]
מזוודה היא תיק המשמש אדם נוסע לאחסון זמני של כבודה (חפצים הנלקחים לנסיעה, כגון בגדים וכלי רחצה). 

במטוסים ואוטובוסים נהוג לאחסן את המזוודות בתא המטען, ופעמים רבות נדרש לעבור בידוק ביטחוני בטרם מסירת הכבודה.

==מבנה המזוודה==
המזוודה בנויה לרוב בצורת תיבה בגדלים שונים. אך כיום, המזוודה נמכרת בצורות שונות ועשויה ממגוון חומרים כגון: עור, מתכת, פלסטיק וטקסטיל. לרוב, למזוודה ידית קטנה לצורך החזקתה ביד, ולעיתים מתווספות למזוודה גם כתפיות לנשיאה על הכתף או גלגלים ואף מנוע חשמלי לנוחות המשתמש<ref></ref>. לרוב המזוודה נסגרת על ידי רוכסן, שניתן לסגור על ידי מנעול חיצוני.

== ראו גם ==
* תיק רחצה

==קישורים חיצוניים==

== הערות שוליים ==

קטגוריה:תיקים
אנטוניו פאסקולי

אנטוניו פאסקולי (באיטלקית: Antonio Pasculli; 13 באוקטובר 1842 - 23 בפברואר 1924) היה אבובן ומלחין איטלקי, שנודע בכינוי "פגניני של האבוב".

== חייו ==
פאסקוליני נולד וחי כל ימיו בפלרמו שבסיציליה, אבל הרבה בסיורי קונצרטים באיטליה, גרמניה ואוסטריה. הוא ניהל קונצרטים עם תזמורות סימפוניות ותזמורות כלי נשיפה מעץ, שהיו פופולריים באיטליה בשנים ההן. כמו כן עיבד מספר רב של קטעי אופרה לאבוב ופסנתר/נבל, בהם יצירות של בליני, דוניצטי, ורדי ורוסיני. אחת מיצירותיו המוכרות ביותר היא "אטיודים אופייניים לאבוב ופסנתר: הדבורים" (Etude Caractéristique "Le Api"'), שנכתבה בשנת 1874 ודומה למעוף הדבורה של רימסקי-קורסקוב, שנכתבה אחריה.

יצירותיו של פאסקולי דורשות וירטואוזיות יוצאת דופן בנגינת אבוב. נעשה בהן שימוש מתמיד בנגינת ארפג'ים, טרילים וסולמות, וכופות על האבובן נשימה מחזורית. תפוקתו נשכחה ברובה עוד בראשית המאה ה-20 והוא נדון לנשייה עד שהאבובנים היינץ הוליגר ועומאר זובולי החלו להשיב את המוזיקה שלו לחיים. כתוצאה מכך, הוקלטו חלק מיצירותיו והן זמינות על גבי תקליטורים.

==מדיה== 

==קישורים חיצוניים==

קטגוריה:אבובנים
קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:ילידי 1842

קטגוריה:איטלקים שנפטרו ב-1924
Top Shot

Top Shot (בעברית: הצלף) היא סדרת ראליטי אמריקנית שהמשימות בה הן משימות צליפה בכלי נשק מגוונים. לסדרה היו ארבע עונות והיא הופקה על ידי ערוץ ההיסטוריה והונחתה בידי קולבי דונלדסון.

בתחילת כל עונה יש שישה עשר מתחרים (מלבד העונה הרביעית שבא הגיעו 18 מתחרים ושניים הלכו הביתה 5 דקות לאחר שהגיעו) המתחלקים לשתי קבוצות המתחרות זו בזו. קבוצה עם חולצות אדומות וקבוצה עם חולצות כחולות. כל קבוצה שמפסידה, מחליטה אילו שני צלפים מתוכה יתחרו זה בזה במשימת הדחה. ההצבעה עבור שני הצלפים שהולכים למשימת ההדחה מתבצעת בעזרת יריות אקדח אל מטרות הנושאות את שמות היריבים. המפסיד משני המתחרים הולך הביתה והמנצח חוזר לקבוצה.

כשנשארים רק שמונה מתחרים, בשתי הקבוצות גם יחד, מתבטלות הקבוצות וכולם מתחרים נגד כולם. כולם עוברים לחולצות ירוקות. המנצח בכל עונה מקבל מאה אלף דולר.

בכל עונה מתחרים בכמה סוגי רובים מתקופות מגוונות, כמה סוגי אקדחים מתקופות מגוונות, סוג אחד של חץ וקשת (כל עונה יש סוג אחר), סוג אחד של נשק חם אחר (פעם מקלעים, פעם תותח...), סוג אחד של נשק קר חד (פעם סכין הטלה, פעם גרזן הטלה, פעם גרזן טומהוק) סוג אחד של נשק פרימיטיבי (פעם רוגטקה, פעם יידוי אבנים...) וכלי נשק נוספים (למשל, רובי כדורי צבע). הסדרה מארחת גם מאמני ירי ומומחי ירי רבים המדריכים את המתחרים לקראת המשימות השונות, כגון שיאן גינס בירי ברוגטקה או מומחה מהקומנדו הימי לירי סלקטיבי.

המתחרים באים מרקע מגוון. חלקם מרקע צבאי או משטרתי, חלקם מירי ספורטיבי, חלקם מירי תצוגתי וחלקם חובבנים. גיל המתחרים נע בין 20 לבין 50. מרבית המתחרים הם מארצות הברית. בכל עונה יש אישה אחת או שתיים. ברוב העונה היה גם מישהו שהפסיד הפסד טכני. מתחרה מהעונה הראשונה עזבה את התחרות כדי לשהות עם אביה על ערש מותו. בעונה השנייה עזב מתחרה שנפצע. בעונה השלישית עזב מתחרה שאשתו נכנסה לסיבוכים בהריונה ומתחרה אחר שסירב להשתתף באתגר ההדחה, מה שהוביל לראשונה בתוכנית להחזרת מתחרה אחר שהודח להשתתף במקומו. בעונה הרביעית לא היו מתחרים שפרשו מהתחרות מרצונם.

==קישורים חיצוניים==
* 

== הערות שוליים ==

קטגוריה:תוכניות מציאות אמריקאיות
קטגוריה:קליעה למטרה
לופוטרוכוזואה

לופוטרוכוזואה (שם מדעי: Lophotrochozoa) היא קבוצה גדולה של בעלי חיים השייכים לעל-המערכה קדמוני הפה (Protostomia). הטקסון התגלה על סמך מידע מולקולרי. ראיות מולקולריות כגון ניתוח תת-יחידות ב-rRNA תמכו בהיותם ענף בתוך קבוצת הבילטריה (שתחת הקבוצה של רב-תאיים אמיתיים).

==אטימולוגיה==
שמה של הקבוצה הגיע לאחר גילוי של דמיון מולקולרי בין שתי קבוצות שנחשבו בעבר כקבוצות שונות, הטרוכוזואה (Trochozoa) והלופופורטה (Lophophorata). שם הקבוצה החדשה נגזר מחיבור שמותיהן של שתי הקבוצות יחדיו.

==קבוצות==
הלופוטרוכוזואה מכילים שתי קבוצות; הטרוכוזואה והלופופורטה. היחס בין שתי הקבוצות אינו ברור לחלוטין, אולם נראה ששתי הקבוצות אינן מונופילטיות אלא נמצאות בערבוביה בתוך הלופוטרוכוזואה. 
* מאפיינם העיקרי של הטרוכוזואה הוא הטרוכופור, פגית שמסוגלת לשחות במים באמצעות הנעה של מספר קבוצות ריסונים (Cilium). בעבר התייחסו לקבוצה זו יחד עם פרוקי-הרגליים, להם אין פגית בצורת טרוכופור, אך הם נחשבו קרובים לתולעים הטבעתיות (Annelid) בגלל הסגמנטציה של שניהם. עם זאת, לפרוקי הרגליים יש מספר שונויות מהותיות, ועל כן הם מוקמו בהמשך תחת האקדיסוזואה (Ecdysozoa).
*מאפיינם העיקרי של הלופופורטה הוא הלופופור, שדומה בצורתו למניפה ומאופיין בריסונים רבים ובאמצעותו מושך בעל חיים ישיב מזון אל פיו.

==מיון למערכות==

== גלריה ==
<gallery widths=200 heights=150>
Némerte.jpg|תולעת מהסוג Nemertea
Lingula-Ozamis-2.JPG|ברכיופוד מהסוג Lingula
Euhadra peliomphala.jpg|שבלול מהמין Euhadra peliomphala
ChristmasTreeWorm-SpirobranchusGiganteus.jpg|סלילונית ענק
</gallery>

==קישורים חיצוניים==

* [http://www.ucmp.berkeley.edu/phyla/lophotrochozoa.html מבוא ללופוטרוכוזואה באתר של מוזיאון הפלאונטולוגיה של אוניברסיטת קליפורניה] 

*
קטגוריה:על-מערכה
כיכר ואצלב

כיכר ואצלב מכיוון המוזיאון הלאומי ואנדרטת ואצלב
כיכר ואצלב ממורד הרחוב

כיכר ואצלב (בצ'כית: Václavské náměstí) היא כיכר עירונית מרכזית בעיר פראג, בירת הרפובליקה הצ'כית המהווה את המרכז העסקי והתרבותי של העיר החדשה. בכיכר התרחשו מספר אירועים חשובים לאורך ההיסטוריה, אשר התקיימו בה הפגנות, חגיגות ומפגשים חברתיים אחרים. הכיכר קרויה על שמו של וצלב הראשון, דוכס בוהמיה, שהיה הקדוש המגן של בוהמיה. 

הכיכר ממוקמת במרכז ההיסטורי של פראג שהוכרז כאתר מורשת עולמית על ידי אונסק"ו. 

לכיכר צורה מלבנית באורך 750 מטרים. במעלה הכיכר מצויים המוזיאון הלאומי הצ'כי ואנדרטת ואצלב ובתחתיתה הגבול בין העיר החדשה והעיר העתיקה, המוביל אל אתרים היסטוריים נוספים כגון כיכר העיר העתיקה, גשר קארל ומצודת פראג. 

ב-1348 ייסד קרל הרביעי, קיסר האימפריה הרומית הקדושה את העיר החדשה ואת הכיכר. תוכניתו כללה בין היתר בנייה של מספר שטחים פתוחים בהם יפעלו שווקים. 

הנאצים ניצלו את הכיכר לקיום הפגנות המוניות במהלך המרד בפראג בשנת 1945 ומספר מבנים בסמוך למוזיאון נהרסו והוחלפו בחנויות כלבו. 

ב-16 בינואר 1969 הצית עצמו הסטודנט הצעיר יאן פאלאך במרכז הכיכר במחאה על הפלישה הסובייטית לצ'כוסלובקיה; בעקבות התאבדותו החל גל של מעשי התאבדות בהצתה של סטודנטים נוספים כצעד מחאה נגד הפלישה הסובייטית. בכיכר אנדרטה לזכרו ולזכר מתאבדים אחרים. 

כיום מהווה הכיכר מוקד תיירות ראשי בפראג, המושכת אליה כ-12 מיליון תיירים מדי שנה. 

החל ב-1 באפריל 2012 נאסרה כניסת מכוניות לחלקה התחתון (הצפוני) של הכיכר.

== קישורים חיצוניים ==

== הערות שוליים ==

קטגוריה:ואצלב הקדוש
קטגוריה:פראג: כיכרות
אגואה

אגואה (בספרדית: Volcán de Agua) הוא הר געש שכבתי כבוי השוכן במחוז סַקָאטֶפּקֶס (Sacatepéquez) בגואטמלה.

==תיאור==
גובהו של אגואה הוא 3,760 מטרים, וההר מתנשא מעל ל-3,500 מטרים מעל לשפלת החוף הפסיפי, וכ-2,000 מטרים מעל לרמות של גואטמלה מצפון. ההר הוא תוואי הנוף הבולט ביותר באזור (למעט כשהוא מכוסה עננים). הוא שוכן במרחק שבין 5 ל-10 קילומטרים מאנטיגואה, בירתה לשעבר של גואטמלה, ובקרבה לכמה עיירות גדולות השוכנות על מורדותיו הצפוניים, שבהן מתגוררים ביחד קרוב ל-100,000 תושבים. כ-20 קילומטרים דרומית להר שוכנת העיר אסקואינטלה.

ההר הוא חלק מהקשת הגעשית של אמריקה המרכזית, שנוצרה כתוצאה מהפחתה של לוח קוקוס מתחת ללוח הקריבי בקצב של 9 ס"מ בשנה. הרכב הסלעים מהם בנוי ההר הוא אנדזיט בזלתי עד אנדזיטי. צורת ההר היא חרוט מושלם המעידה על גילו הצעיר, ולכן הוא מתוארך לתקופת ההולוקן, על אף שאין עדויות מוצקות לכך, ואין גם כל עדויות היסטוריות על התפרצויות בהר. בפסגת ההר יש לוע עגול קטן בקוטר של 280 מטרים שגובה קירותיו 100 מטרים למעט הפינה הצפון צפון מזרחית שם גובה הקיר הוא 12 מטרים בלבד. בנקודה זה נפרץ הלוע ב-1541 כתוצאה מרעידת אדמה ולחץ המים שנקוו בו (ראו להלן בפרק מקור השם). שישה מכתשי שקיעה קטנים שוכנים במדרון הצפון מערבי, ושני חרוטים קטנים שוכנים על המדרון הדרומי.

==מקור שם ההר==
הילידים המקומיים מבני הקאקצ'יקל, אחד מהעממים צאצאי המאיה, כינו את ההר ואנאהפו (Hunapú) – "מקום הפרחים" או ז'ון אז'פו (Jun Ajpu) – "צייד אחד". הכובשים הספרדים כינו גם הם את ההר ואנאהפו עד שב-11 בספטמבר 1541 קרס האגם שבלוע ההר עקב גשמים עזים בשילוב עם רעידת אדמה שנגרמה מפעילות געשית בהר הגעש הפעיל הסמוך פואגו. בלהאר שנוצר נמחתה סנטיאגו דה לוס קבלרוס (Santiago de los Caballeros), עיר הבירה דאז של המושבה הספרדית גואטמלה (המכונה כיום "סיודד וייחה" (Ciudad Vieja) - "העיר העתיקה"), וכ-600 איש נהרגו. בעקבות האסון העבירו הספרדים את עיר הבירה לאנטיגואה. לזכר השיטפון שהחריב את העיר החלו הספרדים לקרוא להר "וולקן דה אגואה" (Volcán de Agua) שפירושו "הר געש של מים" כניגוד להר הגעש הפעיל פואגו (Volcán de Fuego) שפירוש שמו בספרדית "הר געש של אש". שם זה דומה לשם שנתנו בני הקאקצ'יקל לפואגו: "צ'י גאג" (Chi Gag או "Chi Q'aq'" באורתוגרפיה הנוכחית של הקאקצ'יקל) שפירושו "היכן שיש אש".

==ההר כיום==
אף שהר הגעש לא היה פעיל בתקופה המודרנית, הוכיחה ההיסטוריה שלו כי הוא יכול להוות מקור לסכנה משיטפונות ולהארים ליישובים הרבים שבסביבה. על אף גובהו, הפעם האחרונה שפסגת ההר כוסתה בשלג הייתה בינואר 1967.

הר אגואה הוכרז ב-1956 אזור מוגן בשטח של 120,000 דונם. ההר הוא אתר תיירות פופולרי, אם כי אירעו בדרך לפסגה לא מעט מקרי שוד.

אדמתו הגעשית של ההר פורייה ועל מורדות ההר נטועים מטעי קפה, קנה סוכר ותירס, כשקרוב יותר לפסגה מכוסה ההר בחלקות של יער גשם טרופי.

== קישורים חיצוניים ==

* [http://www.volcano.si.edu/world/volcano.cfm?vnum=1402-10=&volpage=photos תמונות והסברים על הר הגעש אגואה] מתוך אתר Global Volcanism Program

==הערות שוליים==

קטגוריה:גואטמלה: הרי געש
קטגוריה:אמריקה המרכזית: הרים
נח זבולוני

נח זבולוני (זבילביץ') (1910 - י"ג באדר ה'תשס"ד, 5 במרץ 2004) היה עיתונאי ישראלי. נודע בשם העט רנ"ז.

==ביוגרפיה==
זבולוני נולד ב-1910 בקאמינקה שברוסיה הלבנה. בגיל 13 הבריח את הגבול לפולין, שם למד עד שנת 1934 בישיבות ובין השאר למד אצל הרבנים אהרן קוטלר, ברוך בר ליבוביץ, יעקב ישראל קניבסקי (הסטייפלר) ויוסף רוזין (רוגצ'ובר). בשנת 1934 עלה לארץ ישראל ושינה את שמו לזבולוני.

בירושלים למד בישיבת מרכז הרב, ובמקביל ניהל את העיתון המקומי "המשקיף". היה פעיל באצ"ל למען אסירי המחתרת, ואף נעצר על ידי המשטרה הבריטית, יחד עם דניאל ינובסקי, ושוחרר לאחר מספר ימים. במסגרת פעילותו באצ"ל היה מבאי ביתו של הרב אריה לוין ("אבי האסירים"), קשר שנשמר גם לאחר הקמת המדינה. בין השנים 1948–1965 ניהל בירושלים את העיתון "חרות" וכן כתב לעיתון.

בשנת 1948 נשא לאשה את אסתר זקס. לבני הזוג נולדו שני ילדים, עו"ד יהודית שפר צור ואלי זבולוני. 

בשנת 1958 הוסמך לרבנות על ידי הרב יהודה גרשוני, אך למעט מקרים בודדים לא השתמש בתואר זה.

זבולוני היה חבר הוועידות הארציות של מפלגת "חרות" וחבר בית הדין העליון של "הסתדרות העובדים הלאומית". לאחר איחוד "חרות" עם "הליברלים" פרש עם שמואל תמיר למפלגת המרכז החופשי, לאחר מכן לד"ש, וסיים את דרכו במפלגת "העבודה".

בין השנים 1966–1976 היה דובר המועצה הדתית של ירושלים.

זבולוני נהג לשהות שעות רבות בספריית ישיבת מרכז הרב וללמוד עם תלמידיה. מספר מאמרים תורניים פרי עטו פורסמו בכתב העת "טורי ישורון".

רוב חייו התגורר בשכונת קריית משה בירושלים. 

נפטר בשנת 2004 ונקבר בהר המנוחות בירושלים.

==כתיבה עיתונאית==
במשך כ-45 שנות קריירה עיתונאית כתב למעלה מ-4,500 כתבות ומאמרים בעיתונים "חרות", "מעריב" ו"דבר". כתיבתו עסקה בנושאים מגוונים, תוך התמקדות בידיעות מחוגי "נטורי קרתא", שאותם השיג גם מהרב עמרם בלוי ומ"שר החוץ" שלה, הרב משה הירש, ובידיעות מסביבתו של מנהיג הליטאים הרב אלעזר מנחם מן שך, שאיתו למד בפולין. 

תחילת כתיבתו העיתונאית הייתה במאמרי ביקורת וסאטירה בעיתון "חרות", ומאוחר יותר עסק גם בדיווחים חדשותיים. בעיתון דבר שימש ככתב לענייני דת וסיפק כתבות רקע בנושאים דתיים, חגים, אנקדוטות וסיפורי הווי מהעולם החרדי.

הוא כתב בעיתון "חרות" משנת 1948 עד לסגירתו בשנת 1965, ובעיתון "דבר", משנת 1980 עד סגירתו בשנת 1995.

== קישורים חיצוניים ==
* [http://www.ranaz.co.il/default.asp אתר נח זבולוני - רנ"ז - חצי מאה של עיתונות ירושלמית]
* [https://sites.google.com/site/enzvuluny/ אתר ההנצחה הראשי לאסתר ונח זבולוני]
* [https://web.archive.org/web/20160824084238/http://zvuluny.exai.com/ אתר הנצחה תואם פייסבוק לאסתר ונח זבולוני]

==הערות שוליים==

קטגוריה:אנשי העלייה החמישית
קטגוריה:בוגרי ישיבת מרכז הרב
קטגוריה:דוברים ישראלים
קטגוריה:ירושלים: אישים
קטגוריה:לוחמי האצ"ל
קטגוריה:ישראלים ילידי בלארוס
קטגוריה:יהודים הקבורים בהר המנוחות
קטגוריה:סגל דבר
קטגוריה:סגל חרות
קטגוריה:בוגרי ישיבת סלוצק
קטגוריה:בוגרי ישיבות נובהרדוק
קטגוריה:בוגרי ישיבת כנסת בית יצחק-קמניץ
קטגוריה:בוגרי ישיבת וולוז'ין
קטגוריה:ישראלים שנולדו ב-1910
קטגוריה:ישראלים שנפטרו ב-2004
בית בסאראב

בית בסאראב (ברומנית: Basarab) הייתה משפחה שהיה לה תפקיד מרכזי בהקמת נסיכות ולאכיה.
מעמדה כשושלת מוגדר כבעייתי עקב מערכת הבחירה הרשמית, אשר אפשרה כי גברים בני אותה משפחה, כולל צאצאים לא לגיטימיים, יבחרו לשלטון על ידי מועצה של בויארים.

בין השליטים המוזכרים כחברי הבית (וענפיו) כלולים (בסדר כרונולוגי): מירצ'ה הזקן, דן השני, ולאד דראקול, ולאד המשפד, ולאד הנזיר, ראדו הגדול, וראדו מאפומאץ.

==השם ומקורותיו==
השושלת נקראת על שמו של בסאראב הראשון, שזכה בעצמאותה של ולאכיה מתוך ממלכת הונגריה.

שמו המקורי של בסאראב הראשון היה בסאראבי (Basarabai),אך התקצר כשהושאל לרומנית. מקור השם הוא קומני או פצ'נגי וכוונתו ככל הנראה "אב כובש" או "אב שולט". 
אמנם שמו העיד על מוצאו הקומני או הפצ'נגי, אך בני דורו של בסאראב הראשון החשיבו אותו לוולאכי מאז ומתמיד.

== מורשת ==
שמו של בסאראב הראשון הוא המקור לשמות של מקומות שונים, כולל האזור של בסרביה (חלק מהרפובליקה של מולדובה ואוקראינה) וכן כמה עיירות, כגון בסאראב (Basarabi) ברומניה.

==ראו גם==
* בית דרקולשט
* בית דנשט
* שליטי ולאכיה
* ולאד המשפד

==קישורים חיצוניים==

* [http://genealogy.euweb.cz/balkan/basarab.html גנאלוגיה של בית בסאראב (באנגלית)]

==הערות שוליים==

קטגוריה:שליטים רומנים
קטגוריה:שליטי ולאכיה
קטגוריה:רומניה: משפחות
בסאראב
שרית דנה

שרית דנה (נולדה ב-1962) הייתה המשנה ליועץ המשפטי לממשלה (אזרחי) ויו"ר מועצת שמאי המקרקעין בין השנים 2006–2013.

==ביוגרפיה==
דנה נולדה ברומניה ועלתה לישראל בשנת 1970, בהיותה בת שמונה ועברה להתגורר עם הוריה בשכונת אפרידר באשקלון.

את שירותה הצבאי עשתה בנח"ל בגרעין בקיבוץ נטור. לאחר שירותה הצבאי פנתה ללימודי משפטים באוניברסיטה העברית בירושלים. התמחתה בבית המשפט העליון אצל השופטת מרים בן-פורת לאחר שהתמנתה בן פורת לתפקיד מבקר המדינה נענתה דנה להצעתה והחלה את דרכה בשירות הציבורי כעוזרת ליועץ המשפטי למבקר המדינה. לאחר מכן שימשה כיועצת משפטית לוועדות התכנון המחוזיות תל אביב והמרכז. בשנת 1999 מונתה לתפקיד היועץ המשפטי למשרד הפנים.

בשנת 2005 מונתה למשנה ליועץ המשפטי לממשלה (אזרחי). ב-10 בינואר 2006 מונתה על ידי שרת המשפטים ציפי לבני לכהונה בת שלוש שנים בתפקיד יו"ר מועצת שמאי המקרקעין. עם כניסתה לתפקיד נטלה חלק פעיל בגיבוש התקינה השמאית שאושרה בקצב מזורז בוועדה לתקינה שמאית ובמועצת השמאים. בשנת 2008 הובילה את השינוי בהכרעה בסכסוכים שומתיים והקימה את מאגר השמאים המכריעים חרף התנגדות נמרצת של שחקנים בשוק הנדל"ן. נטען כי השינוי שיזמה הביא לשיפור בשקיפות ובמקצועיות של ההכרעות.

בשנת 2010 מונתה על ידי ראש הממשלה כראש הצוות לגיבוש רפורמה בתחום התכנון והבניה.
מנכ"ל משרד המשפטים, גיא רוטקופף תיאר את תקופת כהונתה כמשנה ליועץ המשפטי לממשלה וכיו"ר מועצת שמאי המקרקעין כמוצלחת ביותר, שבה הובילה רפורמות ותהליכי שינוי מגוונים, וביניהם חקיקה והשקה מוצלחת של מערך השמאים המכריעים. בתאריך 10 בינואר 2009 פגה תקופת כהונתה כיו"ר מועצת שמאי המקרקעין, אך היא המשיכה לשמש בו מבלי שחודש כתב המינוי בשנים 2009–2012, עקב טעות משרדית במשרד המשפטים. בסוף שנת 2012 החלטה ועדת חריגים לא להאריך את כהונתם של בכירים שתקופת כהונתם קצובה ובהם דנה, אך בפברואר 2013 אושרה כהונתה הזמנית לחודשיים נוספים ולאחריהם הוחלפה על ידי עו"ד ארז קמיניץ ופרשה משירות המדינה.

דנה נשואה ואם לשלוש בנות. משפחתה מתגוררת ברעננה.

== הערות שוליים ==

קטגוריה:עובדי ייעוץ וחקיקה
קטגוריה:משנים ליועץ המשפטי לממשלה
קטגוריה:ישראל: שמאות מקרקעין
קטגוריה:עובדי משרד הפנים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות בשנות ה-1970
קטגוריה:עולים בשנות ה-1970
קטגוריה:חברי גרעיני נח"ל
קטגוריה:יועצים משפטיים למשרדי ממשלה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ישראליות שנולדו ב-1962
קטגוריה:ישראלים שנולדו ב-1962
ידוע הבבלי

ידוע הבבלי (המאה ה-2) היה תנא בן הדור החמישי, תלמידו של רבי מאיר, המוזכר פעם אחת במשנה.

ידוע הבבלי נזכר במשנה לגבי פסק המתייחס לחיוביו של שומר במשפט העברי: "שני כלבים - אינו אונס (לגבי פטור מתשלום). ידוע הבבלי אומר משום ר' מאיר: מרוח אחת - אינו אונס, משתי רוחות - אונס".

שמו מעיד עליו שהוא מבבל. מכך שהוא מביא שמועה בשם רבי מאיר שחי בארץ ישראל מניחים שהוא נולד בבבל, עלה לארץ ישראל והפך לתלמידו של רבי מאיר. אמנם, החוקר דייוויד שפירו העלה סברה כי אין לשלול את האפשרות שלמד מרבי מאיר בסוף ימיו כשברח לבבל.

==הערות שוליים==

קטגוריה:הדור החמישי לתנאים
קטגוריה:תלמידי רבי מאיר
קטגוריה:תנאי בבל
קטגוריה:עולים לארץ ישראל במאה ה-2
קטגוריה:אישים שחיו במאה ה-2
קטגוריה:עולים מבבל לארץ ישראל בעת העתיקה
שיר אלבמה

שיר אלבמה או ירח אלבמה או ויסקי באר (Alabama Song or Whisky Bar or Moon of Alabama) הוא שיר מאת ברטולט ברכט וקורט וייל. השיר נכתב על ידי ברכט ב-1927 ומופיע בספרו Hauspostille. קורט וייל הלחין את השיר עבור האופרה "עלייתה ונפילתה של העיר מהגוני", שם הוא מופיע במערכה הראשונה מפי הזונה ג'ני סמית וחברותיה. השיר בנוי משתי חטיבות בסגנון פוקסטרוט ובסגנון בלוז. הופעת הבכורה של השיר הייתה על ידי הזמרת לוטה לניה במרץ 1930. השיר מושר באנגלית בכל הפקות האופרה, גם כאשר יתר האופרה מושרת בגרמנית.

==גרסאות כיסוי ידועות==
===הדלתות===
בשנת 1967 ביצעה את השיר להקת "הדלתות" באלבום "The Doors" תחת השם "". הסולן ג'ים מוריסון שינה מעט את המילים, ובמקום "Show us the way to the next pretty boy" (הראו לנו את הדרך לבחור היפה הבא) הוא שר: "Show me the way to the next little girl" (הראו לי את הדרך לילדה הקטנה הבאה). בתחנת הרדיו הישראלית גלגלצ, מושמעת גרסה זו בכל ליל שבת לפני חצות (עד 2017).

===דייוויד בואי===
ב-15 בפברואר 1980 הוציא דייוויד בואי תקליטון ובו בצד אחד השיר "שיר אלבמה" ובצידו השני גרסה אינסטרומנטלית לשיר "Space Oddity". התקליטון זכה להצלחה והגיע למקום ה-23 במצעד הסינגלים הבריטי. בואי שר את השיר מאז גם בהופעותיו, לרוב יחד עם "בנמל באמסטרדם" של ז'אק ברל.

===גרסאות נוספות===
השיר הוקלט גם על ידי נינה סימון, בט מידלר, אוטה למפר, מוני עובדיה, מקס ראבה ומריאן פיית'פול.

==קישורים חיצוניים==

* [http://www.poemhunter.com/poem/alabama-song מילות השיר המקורי]
* [https://www.youtube.com/watch?v=kNCEURBYEGo ביצוע של השיר על ידי דייוויד בואי], באתר יוטיוב

==הערות שוליים==

קטגוריה:שירי הדלתות
קטגוריה:שירי ברטולט ברכט
קטגוריה:שירים באנגלית
קטגוריה:שירי שהולחנו על ידי קורט וייל
קטגוריה:שירים על אלבמה
קטגוריה:שירים על אלכוהול
קטגוריה:סינגלים בהוצאת אלקטרה רקורדס
קטגוריה:סינגלים בהוצאת RCA רקורדס
Mutations

Mutations הוא אלבומו השישי של האמן האמריקאי בק, שיצא ב-1998 בGeffen Records. למרות שהוא פחות מצליח מסחרית מאלבומו הקודם Odelay, האלבום Mutations ביסס את בק כאמן אקלקטי וחדשני בזכות ערבוב חסר סימפולים של ז'אנרים מוזיקליים שונים, שכוללים טרופיקליה, בוסה נובה, קאנטרי, ובלוז. האלבום זכה בגראמי בקטגוריית "האלבום האלטרנטיבי הטוב ביותר".

== רקע ==
=== הקלטות ===
Mutations הופק על ידי נייג'ל גודריץ', שהיה מוכר באותה תקופה בזכות עבודתו עם רדיוהד. סגנון ההפקה היה מאוד שונה מזה של אלבומו הקודם Odelay, שהיה מאוד מושפע מהיפ הופ ומכיל הרבה סימפולים. גם התוכן המילולי של Mutations הוא יותר קודר ורציני מאשר זה שב Odelay, כדוגמה בשירים "Nobody's Fault But My Own" ו"Dead Melodies".

=== שם האלבום ===
שם האלבום Mutations הוא כנראה מחווה ללהקת הטרופיקליה הברזילאית המשפיעה משנות השישים המאוחרות, אוס מוטנטס באלבום ישנו שיר בשם "Tropicalia" (טרופיקליה), אשר מחקה את סגנון המוזיקה הברזילאי.

=== שחרור ===
לפני שהתחיל להקליט את האלבום, בק קיבל אישור מחברת התקליטים שהיה חתום איתה, גפן רקורדס, לשחרר את Mutations בחברת התקליטים העצמאית Bong Load Records. אולם, כשהמנהלים בגפן שמעו את האלבום, הם הפרו את ההסכם ושחררו את האלבום בעצמם. זה הוביל לתביעה שהוגשה על ידי בק נגד גפן. בדומה לכך שהתקליט היה בסגנון שונה במידה ניכרת מזה של Odelay, מאמצי השיווק של גפן רמזו כי האלבום לא היה אלבום המשך "רשמי", אבל זה לא זכה לאמון רב מצד עיתונות המוזיקה.

לסינגלים ששוחררו, "Tropicalia", "Cold Brains", ו"Nobody's Fault But My Own", לא נעשו וידאו קליפים שקידמו את האלבום.

Mutations הגיע למקום ה13 באמריקה, ונכון ליולי 2008 האלבום מכר 586,000 עותקים בארצות הברית.

== רשימת השירים ==
# Cold Brains
# Nobody's Fault but My Own
# Lazy Flies
# Canceled Check
# We Live Again
# Tropicalia
# Dead Melodies
# Bottle of Blues
# O Maria
# Sing It Again
# Static
#* כולל קטע נסתר בשם "Diamond Bollocks" (שמתחיל ב–5:18). בגרסה הבריטית לשיר ניתן מספר רצועה משלו.

=== קטעי בונוס ===
יש מגוון של קטעי בונוס להדפסות הלא אמריקאיות של האלבום."Runners Dial Zero", "Halo of Gold", "Black Balloon", ו"Electric Music and the Summer People"(הקלטה מחדש של בי-סייד מתקופת Odelay) הם מבין השירים המופיעים, כל אחד בנפרד, בגרסאות הבינלאומיות של האלבום.

==קישורים חיצוניים==

== הערות שוליים ==

קטגוריה:אלבומי 1998
קטגוריה:אלבומי בק
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי חברת גפן רקורדס
איתן כהן (תסריטאי)

איתן כהן (באנגלית: Etan Cohen; נולד ב-14 במרץ 1974) הוא במאי קולנוע ותסריטאי אמריקאי-ישראלי.

== ביוגרפיה ==
כהן נולד בישראל וגדל ביישוב אפרת. בהמשך עברה משפחתו לארצות הברית והוא גדל בעיירה שרון במסצ'וסטס. סיים תואר בקולג' הרווארד שבאוניברסיטת הרווארד.

התסריטים הראשונים שלו שהופקו לסרט, היו עבור סדרת האנימציה של מייק ג'אדג', "ביוויס ובאטהד", בשנים 1995–1997. בסוף שנות ה-90 כתב גם עבור סדרת האנימציה "Recess" וקומדיית המצבים "It's Like, You Know...". הוא המשיך לכתוב עבור פרויקטים של ג'אג', בהם הסדרה "המלך היל" (2001-2005), והסרט "אידיוקרטיה: הטמטום שולט". לאחר מכן כתב פרק עבור סדרת האנימציה הפופולרית "אבא אמריקאי" (2006). ב-2008 כתב לצד בן סטילר וג'סטין ת'רו את התסריט לסרט הפעולה הקומי "רעם טרופי". באותה שנה כתב גם את התסריט לסרט "מדגסקר 2". ב-2012 היה שותף לכתיבת התסריט ל"גברים בשחור 3". בשנת 2015 ביים את סרטו הראשון "נראה אותך אסיר". בשנת 2018 כתב וביים את הסרט הקומי "הולמס & ווטסון". באפריל 2022 יצא סרט "לא רעים בכלל" בו היה שותף לכתיבה. כיום עובד על תסריט לסרט הקומי "Brothers" לצד מייקון בלייר; בו ישחקו ג'וש ברולין וגלן קלוז.

==קישורים חיצוניים==

קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:תסריטאי טלוויזיה יהודים אמריקאים
קטגוריה:מהגרים מישראל לארצות הברית
קטגוריה:בוגרי אוניברסיטת הרווארד
קטגוריה:זוכי פרס פטל הזהב: במאים
קטגוריה:אמריקאים שנולדו ב-1974
קטגוריה:ישראלים שנולדו ב-1974
משוררי מלחמת העולם הראשונה

בימי מלחמת העולם הראשונה ובשנים שלאחריה התבלטו משוררים רבים, רובם גברים שהשתתפו בקרבות, שהוציאו מתחת ידם שירה אנטי מלחמתית נוקבת. יש מהם שנפלו במהלך הקרבות ולא ראו בסיומה של המלחמה. לאלה מצטרפים שירים של מי שלא היה חייל בשל גילו. יש להבדיל בין יצירות אלה ובין שירי הזמר שנוצרו באותה מלחמה. מתוך ראיה היסטורית תופעה זו הייתה אופיינית רק למלחמת העולם הראשונה ולא חזרה על עצמה באותו היקף ובאותה עוצמה במלחמת העולם השנייה.

עם קבוצת משוררים זו נמנים:
* סיגפריד ששון
* וילפרד אוון
* רוברט גרייבס
* רופרט ברוק
* איזק רוזנברג
* ג'והן מק'קרי
* איבור גורני

אחדים מן השירים הפכו לנכסי צאן ברזל של השירה האנגלית ובהם "החייל" של רופרט ברוק, "המנון לנעורים האבודים" לווילפרד אואן, בשדות פלנדריה של ג'והן מק'קרי.

אחדים מן המשוררים מונצחים בפינת המשוררים בכנסיית וסטמינסטר בלונדון.

שיריהם של משוררים אלה ואחרים הביאו ליצירת אנתולוגיות שירה רבות.

==לקריאה נוספת==
<div class="mw-content-ltr">
* C. Ward, World War One British Poets, Brooke, Owen, Sassoon, Rosenberg and Others, Dover Publications, Mineola, 1997.
</div>

==קישורים חיצוניים==
* 

קטגוריה:משוררים בריטים
קטגוריה:מלחמת העולם הראשונה: אבידות והנצחה
קטגוריה:מלחמת העולם הראשונה בתרבות

en:War poet#World War I
בית דנשט

[[בסאראב הזקן לאיוטה]]
[[ולאדיסלב השני ואשתו]]
בית דנשט (מרומנית: Dănești) היה אחד משני הענפים היריבים של שושלת בית בסאראב שנציגים שלה היו שליטים של נסיכות ולאכיה. הענף השני היה בית דרקולשט (Drăculeşti). שני ענפי משפחה אלה נמצאו בתחרות מתמדת בעד כתר ולאכיה החל משלהי המאה ה-14 ועד סוף המאה ה-15, כשמשפחת דנשט נותרה ללא צאצאים ישירים ממין זכר, מקומם של הדנשט נלקח על ידי משפחה אחרת מאולטניה - הקראיובשט.

השושלת של בסאראב התפצלה לשני ענפים בשנת 1386. הווייבוד של ולאכיה, דן הראשון, נפטר בלחימה נגד איוון שישמן, קיסר בולגריה ויורשו היה צעיר מדי מכדי לתפוס את מקומו, השלטון עבר לאחיו הצעיר, מירצ'ה הזקן. מירצ'ה שלט במשך 32 שנים (1386-1418), וחיזק את יסודות ולאכיה, אך במותו, ההתערבות בענייני ולאכיה בידי ממלכת הונגריה והאימפריה העות'מאנית, גרמה במידה רבה לקרע בין צאצאיו של דן הראשון, דנשט, לצאצאיו של מירצ'ה, דרקולשט.

==בני בית דנשט==
בני בית דנשט שעלו על כס המלכות בוולאכיה היו:
 
{| border=0 
|-
!style=background:#ababab;| שליט 
!style=background:#dfdead;| שנות המלוכה, הערות
|-
| דן הראשון Dan I|| 1386-1383, בן של ראדו הראשון
|-
| ולאד הראשון חומס המלכות Vlad I Uzurpatorul || 1397-1394 
|-
| דן השני, שליט ולאכיה Dan al II-lea || 1421-1420; 1423-1421; 1424-1423; 1427-1426; 1431-1427 
|-
| בסאראב השני Basarab al II-lea || 1443-1442 
|-
| ולאדיסלב השני Vladislav al II-lea || 1448-1447; 1456-1448 
|-
| בסאראב הזקן לאיוטה Basarab III Laiotă cel Bătrân || 1473;1474; 1476-1475; 1477-1476 
|-
| בסאראב הצעיר צפלוש Basarab (al IV-lea) cel Tânăr Ţepeluş || 1481-1477; 1482-1481 
|-
| ולאדיסלב השלישי Vladislav al III-lea || 1523; 1524; 1525 
|-
| מויסה Moise|| 1530-1529 
|}

==ראו גם==
* בית בסאראב
* בית דרקולשט
*שליטי ולאכיה

קטגוריה:שליטים רומנים
קטגוריה:שליטי ולאכיה
קטגוריה:רומניה: משפחות
אלווירה לינדו

אלווירה לינדו (בספרדית: Elvira Lindo; 23 בינואר 1962), קדיס היא עיתונאית וסופרת ספרדייה.

==ביוגרפיה==
בגיל 12 הגיעה עם הוריה למדריד אחרי שהמשפחה התגוררה בכמה מקומות בספרד קודם לכן. במדריד חייתה את רוב חייה הבוגרים. היא התחילה בלימודי עיתונאות באוניברסיטת קומפולטנס (Compultense) אך לא סיימה אותם משום שהתחילה ב-1981 לעבוד בטלוויזיה וברדיו כקריינית, שחקנית ותסריטאית. הרומן הראשון שלה היה מבוסס על גיבורים דמיוניים של תסכית ברדיו, הילד ממדריד מנוליטו גפוטס (Manolito Gafotas) שנעשה קלסיקה של ספרות ילדים ספרדית. יצאו שישה ספרים בסדרה על מנוליטו. בנוסף לכך היו שני סרטים על פי הסדרה שיצאו ב-1999 ו-2004 וכן סדרת טלוויזיה.

לינדו כתבה גם רומנים למבוגרים וכן מחזות. הרומן הראשון שלה "השכונה האחרת" (El otro barrio) יצא ב-1998 ויצא גם כסרט בבימויו של סלבדור גרסיה רואיס.

ב-1996 התחילה לעבוד בקולנוע. היא כתבה את התסריט לסרט "הלילה הראשון בחיי" (La primera noche de mi vida). היא שיתפה פעולה עם הבמאי מיגל אלבדלחו (Miguel Albadalejo) על עיבוד לקולנוע של מנוליטו גפוטס. היא גם עיבדה את ספרו של בעלה אנטוניו מוניוס מולינה, "ירח מלא" (Plenilunio) לקולנוע.

מאז שבעלה התמנה למנהל מכון סרוונטס בניו יורק חיה לינדו בניו יורק. היא כותבת, לעיתים קרובות, לעיתון הספרדי אל פאיס. כמו כן היא כותבת ככתבת עצמאית עבור כתבי עת ועיתונים אחרים.

== פרסים ==

ב-1998 קיבלה לינדו את הפרס הארצי לספרות ילדים ונוער (Premio Nacional de Literatura Infantil y Juvenil) על ספרה Los trapos sucios de Manolito Gafotas. ב-2005 את פרס הספרייה הקטנה (Biblioteca Breve) על הרומן שלה למבוגרים "מילה אחת שלך" (Una palabra tuya).

== תרגום לעברית ==

מילה אחת שלך. מספרדית - דלי רום. תל אביב:אחוזת בית, 2011.

== ספרי הילדים שלה ==

<div style="direction: ltr;">
Serie Manolito Gafotas
* 1994: Manolito Gafotas
* 1995: Pobre Manolito
* 1996: ¡Cómo molo!: (otra de Manolito Gafotas)
* 1997: Los trapos sucios de Manolito Gafotas
* 1998: Manolito on the road
* 1999: Yo y el Imbécil
* 2001: Manolito tiene un secreto
</div>

=== סדרת אוליביה ===
<div style="direction: ltr;">
* 1996: Olivia y la carta a los Reyes Magos
* 1997: La abuela de Olivia se ha perdido
* 1997: Olivia no quiere bañarse
* 1997: Olivia no quiere ir al colegio
* 1997: Olivia no sabe perder
* 1997: Olivia y el fantasma
* 1997: Olivia tiene cosas que hacer
</div>

=== סיפורים אחרים ===
<div style="direction: ltr;">
* 1999: Charanga y pandereta
* 2000: Bolinga
* 2000: Amigos del alma
* 2001: Fue una gran dibujante
</div>

=== רומנים למבוגרים ===
<div style="direction: ltr;">
* 1998: El otro barrio
* 2002: Algo más inesperado que la muerte
* 2005: Una palabra tuya
* 2010: Lo que me queda por vivir
</div>

== תיאטרון ==
<div style="direction: ltr;">
* 1996: La ley de la selva
* 2004: La sorpresa del roscón
</div>

== תסריטים ==
<div style="direction: ltr;">
* 1998: Manolito Gafotas
* 1998: La primera noche de mi vida
* 2000: Ataque verbal
* 2000: Plenilunio
* 2000: El cielo abierto
* 2008: Una palabra tuya
* 2010: Lo que me queda por vivir
</div>

== קישורים חיצוניים ==

* 

* 

== הערות שוליים==

קטגוריה:סופרי ילדים ונוער
קטגוריה:סופרות ספרדיות
קטגוריה:עיתונאיות ספרדיות
קטגוריה:ספרדיות שנולדו ב-1962
קטגוריה:ספרדים שנולדו ב-1962
יוסף אל סיבאי

יוסף אל סיבאעי (בערבית: يوسف السباعي; 10 ביוני 1917, קהיר – 18 בפברואר 1978, ניקוסיה) היה סופר ועיתונאי ושר מצרי.

בשנת 1933 החל לפרסם לראשונה במגזין אל-מג'לה. הוא סיים הכשרה באקדמיה הצבאית בשנת 1937 והצטרף לצבא המצרי, שם שירת במספר תפקידים ולימד באקדמיה הצבאית. בשנת 1952 סיים את שירותו הצבאי, כשהוא בתפקיד מנהל המוזיאון הצבאי.

בשנת 1959 מונה למזכיר הכללי לעניין אמנות בארגון General of the Afro- Asian Writers Union. בשנת 1973 מונה לשר התרבות במצרים. בשנת 1976 נבחר לעמוד בראש הוועד המנהל של אל-אהראם. 

אל סיבאי אשר היה מקרוב לנשיא אנואר סאדאת נחשב לאחד מהתומכים בתהליך השלום עם ישראל. ב-18 בפברואר 1978, נרצח בבית המלון הילטון בניקוסיה, שם השתתף בוועידה בנושא שלום, על ידי מחבלים פלסטינים.

== קישורים חיצוניים ==
* [http://www.sis.gov.eg/VR/figures/english/html/Youssef%20El-Sebai%20.htm אודות]

קטגוריה:שרי התרבות של מצרים
קטגוריה:סופרים מצרים
קטגוריה:הרוגי התנקשויות
קטגוריה:קורבנות רצח באסיה
קטגוריה:מצרים שנולדו ב-1917
קטגוריה:מצרים שנפטרו ב-1978
ביארנה סטרוסטרופ

סטרוסטרופ מרצה על [[C++11 באוניברסיטת קנט]]
ביארנה סטרוסטרופ (בדנית: Bjarne Stroustrup; נולד באורהוס שבדנמרק ב-30 בדצמבר 1950) הוא מדען מחשב דני, הידוע בעיקר כמפתחה של שפת התכנות הנפוצה C++{{D}}. סטרוסטרופ משמש פרופסור באוניברסיטת קולומביה שבניו יורק.

סטרוסטרופ החל לעצב את שפת C++ ב-1979 (שאז נקראה "C עם מחלקות"), ובמילותיו:
<div class="mw-content-ltr">
</div> בנוסף, כתב סטרוסטרופ את ספר הסטנדרטים של C++: The C++ Programming Language, בארבע גרסאות.

בריאיון ל-Big Think, אמר סטרוסטרופ כי כשפיתח את שפת ה-C++ הרגיש כי קודמתה, שפת התכנות C מיושנת מדי. כמו כן אמר שלדעתו השפות צריכות להתמזג לשפה אחת אולטימטיבית ואידיאלית.

==השכלה ועבודה אקדמית==
סטרוסטרופ הוא בעל תואר מוסמך אוניברסיטה במתמטיקה ובמדעי המחשב מאוניברסיטת אורהוס ו-.{{כ}}Ph.D (תואר שלישי) מאוניברסיטת קיימברידג' שבאנגליה, שם היה תלמיד בקולג' צ'רצ'יל. הוא היה ראש מחלקת התכנות במעבדות בל, מפתיחתה עד לסוף שנת 2002. ב-2004 התמנה לחבר באקדמיה הלאומית להנדסה. בנוסף, הוא חבר מן המניין בארגונים ACM וב-IEEE.

כיום הוא פרופ' למדעי המחשב באוניברסיטת קולומביה.

==פרסים ותארים==
*1992 - פרס ACM על שם גרייס הופר
*2004 - פרס IEEE של חברת המחשבים העולמית בקטגוריית יזם המחשבים לשנת 2004
*2005 - פרס ויליאם פרוקטר להישגים מדעיים
*2008 - אות ההצטיינות של דוקטור בוב
*2017 - מדליית פאראדיי
*2018 - פרס IEEE של חברת המחשבים העולמית בקטגוריית חלוץ המחשבים
*2018 - פרס צ'ארלס סטארק דרייפר
==ספריו==
*Programming: Principles and Practice Using C++ - מאת ביארנה סטרוסטרופ, אידסון-ויזלי פרופשנל, 29 בדצמבר 2008; 
*The C++ Programming Language - מאת ביארנה סטרוסטרופ, הוצ' אידסון-ויזלי, 15 בפברואר 2000; 
*The Design and Evolution of C++ - מאת ביארנה סטרוסטרופ, הוצ' אידסון-ויזלי, 29 במרץ 1994
*The Annotated C++ Reference Manual - מאת ביארנה סטרוסטרופ ומרגרט אליס, הוצ' אידסון-ויזלי, 1 בינואר 1990; 

==קישורים חיצוניים==

* 

* [https://parasol.tamu.edu/people/bs/ דפו של ביארנה סטרוסטרופ] באתר אוניברסיטת טקסס A&M
* [https://web.archive.org/web/20061229203152/http://public.research.att.com/~bs/interviews.html רשימת הראיונות עם ביארנה סטרוסטרופ]
* [https://web.archive.org/web/20110808161923/http://www2.research.att.com/~bs/pronounciation.wav קובץ שמע: כיצד לבטא את השם Bjarne Stroustrup]

קטגוריה:סגל אוניברסיטת קולומביה
קטגוריה:C++
קטגוריה:סגל מעבדות בל
קטגוריה:מפתחי שפות תכנות
קטגוריה:עמיתי IEEE
קטגוריה:מהגרים מדנמרק לארצות הברית
קטגוריה:אמריקאים שנולדו ב-1950
אבא דמן יפו

אַבָּא דְּמִן יָפוֹ, הידוע גם בתור אַדָּא דְּמִן יָפוֹ, היה אמורא ארצישראלי בדור השלישי, אשר חי ביפו.

נודע בעיקר בשל ההוראה שלו לקרוא את כל שמות בני המן בנשימה אחת בזמן קריאת מגילת אסתר בפורים. בתלמוד הירושלמי מוזכר בנו רבי חייא, ובמדרש נאמר שהיה נכדו.

==קישורים חיצוניים==
* 
* 

==הערות שוליים==

קטגוריה:הדור השני לאמוראי ארץ ישראל
קטגוריה:יפו: רבנים